程緒 (嘉靖進士)

程緒（），字正夫，陝西鳳翔府寶雞縣人，軍籍，明朝政治人物。

生平 
嘉靖元年（1522年）壬午科陝西鄉試第二十二名舉人，二年（1523年）中式癸未科會試第三百一名，三甲第二百七名進士。授山西襄陵縣知縣，四年（1525年）丁父憂，起復為洪洞縣知縣，升順慶府、庐州府同知、戶部主事。

家族 
曾祖程榮；祖父程宣；父程章（1443年-1525年），山西盂縣縣丞《明故迪功郎山西盂县县丞程公合葬墓表》：山西盂县县丞程公夫妇之墓在鳳翔郡城外东皋祖茔，其子进士绪，卜公卒之三年，嘉靖丁亥正月十七日，启公配常孺人之藏，与公合窆。而公之卒也，在嘉靖乙酉十月十九日。先是弘治癸亥六月初五日常孺人卒，孺人生正统丁卯九月二十三日，得寿五十七岁。其正统癸亥正月初一日实生公，盖寿八十三岁-{云}-。公夫妇有男子三人：继、纶干蛊，绪举进士，为襄陵知县，不久当为谏官。孙男子五人多学举进士者女子一人孙女子七人曾孙女子一人归者字者皆名家-{云}-而公夫妇懿德世行载诸志铭可信世不朽亦可瞑目不恨矣进士□曰志铭揜诸幽东皋之阳不有表焉樵牧弗戒罪则曷□是用告于九思九思为之表曰县丞程公者讳□字达之宝鸡人也家鳯翔东关其先盖醴泉人是为关西世家五世祖以下代有隐德父讳宣母曰邵夫人外内合德播于乡评是为善门所由来远公生七岁而孤乃能仰奉母训攻苦茹淡孜孜务学经明业修升于辟廱善友天下有文学之誉家道中衰乃能变约以丰获彼廪禄甘旨奉母母没慎终慕父不忘有君子之孝出佐古盂兴学作士赋均讼理植善锄恶威惠并流士民歌诵予不负丞有循吏之□未老归田甘肥遯之志铲是非之路重郡守之礼宾乡歙之席有不愿乎外之守安车蒲轮至于襄陵坐以永竹之堂馔以汾鱼之鲙觞以梨花之春声以鹤南飞之曲舞以莱子之彩有迎养之乐踰八望九有耄耋之寿夫公之为人可谓挺乎自立光前振后备享五福者矣孺人之为处子也幽闲性其德父母锺其爱其为妇也姑悦其孝夫子赖其成叔氏感其义妯娌化其让姻䣊沐其仁其为母也元子承其蒙中子承其贾季子承其学其比德于公也盖律吕之相和琴瑟而静好者也夫孔子圣人也见冕者过之必趋以其贵也魏文侯侯也式□木之庐以其德而贤也公孺人之贤岐山杨中丞郡人也蜀行人王子观风之使也为述状曰贤而郡人曰不知焉则吾未之信也绪器识宏远者也卿相之位可立而待泝厥本源天子是予追赠之典有勑有诰贲及泉壤光于蒿莱盖指曰事也东西行过是者或不知敬焉是无耳目人也呜呼尚式旃哉。。母常氏；繼母高氏。具慶下。兄程繼、程綸。

 参考资料 

Category:嘉靖元年壬午科陝西鄉試舉人
X
Category:宝鸡人
Category:軍籍進士
Category:明朝襄陵縣知縣
Category:明朝洪洞縣知縣
Category:明朝順慶府同知
Category:明朝戶部主事
Category:明朝庐州府同知